Маленства Ірыны Мікалаеўны прайшло ў Стаўбцоўскім раёне, на радзіме Якуба Коласа. У школе любімым прадметам была беларуская мова, мабыць, таму і не было ваганняў, якую прафесію выбраць пасля заканчэння дзесяцігодкі. “Буду настаўніцай роднай мовы”, – рашыла яна. Але лёс склаўся па-іншаму. Дакументы абітурыентка падала ў Інстытут культуры, пра які тады мала хто ведаў, бо на той час ён быў новай установай. Пасля паспяховай здачы іспытаў і далейшай вучобы ў альма-матар яна набыла спецыяльнасць арганізатара-метадыста клубнай работы.